Resep: Doekpoeding | Netwerk24
Ná 27 jaar het die gewilde resepteboek Boerespyse 'n nuwe baadjie gekry: Hartskombuis: Boerekos van die ABO tot vandag. Die resep vir doekpoeding is in dié boek te vind.
Die lus na dié tradisionele Kerspoeding het 'n groepie krygsgevangenes in Deadwood-kamp op St. Helena oortuig om self hul hand aan die besonderse nagereg te waag. Omdat die hoeveelhede vir gestoomde poeding so groot was en geskikte houers nie destyds bestaan het nie, is die poeding in 'n doek gestoom.
45 ml (3 e) brandewyn
15 ml (1 e) sjerrie
150 g (1 k) sultanas
150 g (1 k) korente
150 g (1 k) pitlose rosyne
360 g (3 k) koekmeel
2 ml (½ t) fyn kruienaeltjies
140 g (2 k) vars brood­krummels
250 ml (1 k) niervet
1. Meng die brandewyn en sjerrie. Week die vrugte oornag daarin.
2. Sif die meel, bakpoeier, sout, gemmer, ­kaneel en kruienaeltjies saam. Voeg die broodkrummels by en roer deur. Vryf die botter
en niervet by die meelmengsel in.
3. Klits die eiers en suiker goed saam. Meng die eiermengsel by die meelmengsel in om 'n stywe deeg te vorm. Voeg die melk by.
4. Voeg die vrugte by en meng deeglik. Die deeg moet styf wees, anders sak al die vrugte af en lê aan die onderkant van die poeding.
5. Plaas die deeg in 'n voorbereide doek (sien onder*) en stoom drie uur. Laat die poeding afkoel voordat jy die doek verwyder. Sit voor saam met brandewynsous.
Hoe om poeding in 'n doek te stoom:
1. Maak 'n ongebleikte linnedoek met water klam en smeer dit deeglik met harde vet.
2. Sprinkel 'n dik laag koekmeel bo-oor en skud die doek liggies.
3. Skep die deeg in die middel van die doek en maak dit styf vas met tou. Laat genoeg ruimte om te rys.
4. Plaas 'n hittebestande bord op die boom van 'n kastrol om te voorkom dat die doek en poeding aanbrand. Maak die kastrol een derde vol water. Verhit tot kookpunt.
5. Plaas die poeding op die bord in die kookwater. Sit die deksel op die kastrol en stoom die poeding. Moenie die deksel in die eerste uur oplig nie. Vul die water aan soos nodig.
Hartskombuis: Boerekos van die ABO tot vandag bevat meer as 100 resepte en is ook propvol geskiedkundige brokkies en pragtige foto's.
Hartskombuis bevat meer as 100 resepte vir alles van boereworspastei tot tamatiebredie en 'n magdom nageregte en gebak. Dit is ook propvol geskiedkundige brokkies en pragtige foto's van voorwerpe uit die ­Anglo-Boereoorlog. Die boek word deur Tafelberg uitgegee en is in boekwinkels beskikbaar teen R300.